รองอธิบดีกรมการแพทย์ เตรียมปรับระบบการแพทย์ฉุกเฉิน เพื่อให้เกิดความปกติใหม่ เพื่อความปลอดภัยของผู้ป่วยและบุคลากรทางการแพทย์
รองอธิบดีกรมการแพทย์ เตรียมปรับระบบการแพทย์ฉุกเฉิน เพื่อให้เกิดความปกติใหม่ เพื่อความปลอดภัยของผู้ป่วยและบุคลากรทางการแพทย์ นายแพทย์ณรงค์ อภิกุลวณิช รองอธิบดีกรมการแพทย์ เปิดเผยถึงสถานการณ์การรับบริการในห้องฉุกเฉิน ว่า ขณะนี้มีความแออัด ส่งผลให้สมรรถนะในการดูแลผู้ป่วย หรือทำให้เกิดความปลอดภัยลดลง โดยช่วงที่ผ่านมาได้มีการพัฒนาคุณภาพห้องฉุนเฉิน ผ่านการคัดกรอง โดยบริการผู้ป่วยที่ไม่ฉุกเฉินให้มารับบริการตามนัด และให้ผู้ป่วยฉุกเฉินเข้าสู่การบริการตามความรุนแรงของอาการต่อไปทั้งนี้จะมีการปรับเปลี่ยนระบบการแพทย์ฉุกเฉิน เพื่อให้เกิดความปกติใหม่ โดยจะมีการพิจารณาเพื่อป้องกันการแพร่ระบาดภายในห้องฉุกเฉิน รวมทั้งห้องความดันลบ โดยคัดกรองตามความรุนแรงของผู้ป่วย การป้องกันการติดเชื้อในเจ้าหน้าที่ บุคลากรทางการแพทย์และญาติผู้ป่วย พร้อมนำเทคโนโลยีเข้ามาช่วยในการจัดระบบด้วย เพื่อให้เป็น New Normalอย่างไรก็ตาม การดำเนินงานดังกล่าว ได้มีการสื่อสารไปยังโรงพยาบาลทุกระดับแล้ว เพื่อปรับให้เกิดความปลอดภัยอย่างเต็มที่ สำหรับญาติที่มาเยี่ยมผู้ป่วยในสถานการณ์โควิด-19 จะต้องสวมใส่หน้ากากอนามัย ประเมินความเสี่ยงด้วยตนเอง ปฏิบัติตามข้อกำหนดของโรงพยาบาลและให้ความร่วมมือเจ้าหน้าที่ รวมทั้งล้างมือเป็นประจำ ส่วนกรณีที่มีประชาชนกังวลว่าหากเกิดการแพร่ระบาดโควิด-19 ระลอก 2 ยืนยันว่าขอให้ประชาชนมั่นใจได้ว่าระบบสาธารณสุขของประเทศยังคงดำเนินการได้อย่างมีประสิทธิภาพ โดยมีเครื่องมือแพทย์รองรับผู้ป่วยอย่างเพียงพอ